NACRT ODLUKE

Na temelju članka 15. Zakona o turističkoj pristojbi („Narodne novine“ broj 52/19., 32/20. i 42/20.), članka 1. stavka 2. Pravilnika o najnižem i najvišem iznosu turističke pristojbe („Narodne novine“ broj 71/19.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21. – pročišćeni tekst), Županijska skupština Koprivničko-križevačke županije na __. sjednici održanoj __________ 2026. donijela je

ODLUKU
o visini turističke pristojbe za 2028. godinu
na području Koprivničko-križevačke županije

I. UVODNA ODREDBA
Članak 1.

Odlukom o visini turističke pristojbe za 2028. godinu na području Koprivničko-križevačke županije (u daljnjem tekstu: Odluka) utvrđuje se iznos turističke pristojbe po osobi i noćenju u ugostiteljskom objektu i u objektima iz skupine kampovi, visina godišnjeg paušalnog iznosa turističke pristojbe koji plaćaju osobe koje pružaju usluge smještaja u domaćinstvu i na obiteljskom poljoprivrednom gospodarstvu kao i visina godišnjeg paušalnog iznosa turističke pristojbe koji plaća vlasnik kuće, apartmana ili stana za odmor za sebe i članove uže obitelji za 2028. godinu na području Koprivničko-križevačke županije.

II. IZNOSI TURISTIČKE PRISTOJBE NA PODRUČJIMA JEDINICA LOKALNE SAMOUPRAVE RAZVRSTANIH U RAZVOJNE SKUPINE OD V. DO VIII. NA PODRUČJU KOPRIVNIČKO-KRIŽEVAČKE ŽUPANIJE

Članak 2.

Sukladno Odluci o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 3/24. i 45/26.), jedinice lokalne samouprave razvrstane u razvojne skupine prema indeksu razvijenosti od V. do VIII. na području Koprivničko-križevačke županije su:

	JEDINICA LOKALNE SAMOUPRAVE
	INDEKS RAZVIJENOSTI I SKUPINE

	
	INDEKS RAZVIJENOSTI
	RAZVOJNE SKUPINE

	Kalinovac
	101,569%
	zadnja četvrtina iznadprosječno rangiranih
	V.

	
Koprivnički Ivanec
	100,701%
	zadnja četvrtina iznadprosječno rangiranih
	V.

	
Molve
	100,529%
	zadnja četvrtina iznadprosječno rangiranih
	V.

	Đurđevac 
	 102,652%
	treća četvrtina iznadprosječno rangiranih 
	VI.

	Križevci
	104,412% 
	druga četvrtina iznadprosječno rangiranih  
	VII.

	Koprivnica
	108,376%
	prva četvrtina iznadprosječno rangiranih
	VIII.


Izvor: MRRFEU, Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 3/24. i 45/26.).
Članak 3.

Na području jedinica lokalne samouprave utvrđenih člankom 2. ove Odluke visina turističke pristojbe određuje se u sljedećim iznosima.

Iznosi turističke pristojbe iskazani su u eurima te odgovaraju najnižim iznosima turističke pristojbe propisanim Pravilnikom o najnižem i najvišem iznosu turističke pristojbe („Narodne novine“ broj 71/19.), i to iznosima iz članka 2. Pravilnika za turističku pristojbu po osobi i noćenju te godišnje paušalne iznose za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu, te iznosima iz članka 3. Pravilnika za godišnji paušalni iznos turističke pristojbe koji plaća vlasnik kuće, apartmana ili stana za odmor za sebe i članove uže obitelji. Iznosi su preračunati prema fiksnom tečaju konverzije 1 euro = 7,53450 kuna.

Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost iznosi 1,33 eura u razdoblju od 01.04. do 30.09., a u ostalom razdoblju godine iznosi 0,93 eura po osobi, dnevno.

Turistička pristojba za osobe koje koriste uslugu noćenja u objektu iz skupine Kampovi (kampovi i kamp odmorišta) iznosi 1,06 eura u razdoblju od 01.04. do 30.09., a u ostalom razdoblju godine iznosi 0,66 eura po osobi, dnevno.

Paušalna godišnja turistička pristojba za osobe koje pružaju ugostiteljske usluge u domaćinstvu iznosi 46,45 eura po krevetu godišnje.

Paušalna godišnja turistička pristojba za osobe koje pružaju ugostiteljske usluge na obiteljskom poljoprivrednom gospodarstvu iznosi 26,54 eura po krevetu godišnje.

Paušalna godišnja turistička pristojba za osobe koje pružaju usluge smještaja u domaćinstvu u kampu i u objektu vrste kamp odmorište, odnosno kamp odmorišta – robinzonski smještaj iznosi 66,36 eura za svaku smještajnu jedinicu godišnje.

Paušalna godišnja turistička pristojba za osobe koje pružaju usluge smještaja na obiteljskom poljoprivrednom gospodarstvu u kampu i u objektu vrste kamp odmorište, odnosno kamp odmorišta – robinzonski smještaj iznosi 33,18 eura za svaku smještajnu jedinicu godišnje.

Paušalna godišnja turistička pristojba koju plaća vlasnik kuće, apartmana ili stana za odmor za sebe i članove uže obitelji iznosi kako slijedi: prvi član 7,96 eura, drugi član 7,96 eura, svaki sljedeći član uže obitelji 3,32 eura, godišnje za sve članove uže obitelji.

III. IZNOSI TURISTIČKE PRISTOJBE NA POTPOMOGNUTIM PODRUČJIMA KOPRIVNIČKO-KRIŽEVAČKE ŽUPANIJE

Članak 4.

Sukladno Odluci o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 3/24. i 45/26.), koja se sukladno članku 46. stavku 6. Zakona o regionalnom razvoju Republike Hrvatske („Narodne novine“ broj 45/26.) primjenjuje do stupanja na snagu nove odluke o razvrstavanju, jedinice lokalne samouprave razvrstane u razvojne skupine prema indeksu razvijenosti od I. do IV. na području Koprivničko-križevačke županije su:


	[bookmark: _Hlk182468869]JEDINICA LOKALNE SAMOUPRAVE
	INDEKS RAZVIJENOSTI I SKUPINE

	
	INDEKS RAZVIJENOSTI
	RAZVOJNE SKUPINE

	Kloštar Podravski
	94,313%
	treća četvrtina ispodprosječno rangiranih
	II.

	Sokolovac

	94,148%
	treća četvrtina ispodprosječno rangiranih
	II.

	
Ferdinandovac
	96,664%
	druga četvrtina ispodprosječno rangiranih
	III.

	
Gornja Rijeka
	95,878%
	druga četvrtina ispodprosječno rangiranih
	III.

	Koprivnički Bregi 
	97,123%
	druga četvrtina ispodprosječno rangiranih
	III.

	
Legrad
	97,380%
	druga četvrtina ispodprosječno rangiranih
	III.

	
Novigrad Podravski
	97,314%
	druga četvrtina ispodprosječno rangiranih
	III.

	
Novo Virje
	95,862%
	druga četvrtina ispodprosječno rangiranih
	III.

	Peteranec
	97,190%
	druga četvrtina ispodprosječno rangiranih
	III.

	
Rasinja
	95,516%
	druga četvrtina ispodprosječno rangiranih
	III.

	Sveti Ivan Žabno
	96,816%
	druga četvrtina ispodprosječno rangiranih
	III.

	Sveti Petar Orehovec
	95,812%
	druga četvrtina ispodprosječno rangiranih
	III.

	Drnje
	99,202%
	prva četvrtina ispodprosječno rangiranih
	IV.


	Đelekovec
	98,780%
	prva četvrtina ispodprosječno rangiranih
	IV.

	Gola 
	98,560%
	prva četvrtina ispodprosječno rangiranih
	IV.


	Hlebine

	97,505%
	prva četvrtina ispodprosječno rangiranih
	IV.

	Kalnik
	98,353%
	prva četvrtina ispodprosječno rangiranih
	IV.

	Podravske Sesvete
	97,770%
	prva četvrtina ispodprosječno rangiranih
	IV.

	
Virje
	98,851%
	prva četvrtina ispodprosječno rangiranih
	IV.


Izvor: MRRFEU, Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 3/24. i 45/26.).

Članak 5.

Područja općina pobrojanih u članku 4. ove Odluke smatraju se potpomognutim područjima te se za područje tih općina određuje turistička pristojba umanjena za 30 % u odnosu na najniže iznose turističke pristojbe propisane člankom 2. Pravilnika o najnižem i najvišem iznosu turističke pristojbe („Narodne novine“ broj 71/19.).

Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost iznosi 0,93 eura u razdoblju od 01.04. do 30.09., a u ostalom razdoblju godine iznosi 0,65 eura po osobi, dnevno.

Turistička pristojba za osobe koje koriste uslugu noćenja u objektu iz skupine Kampovi (kampovi i kamp odmorišta) iznosi 0,74 eura u razdoblju od 01.04. do 30.09., a u ostalom razdoblju godine iznosi 0,46 eura po osobi, dnevno.

Paušalna godišnja turistička pristojba za osobe koje pružaju ugostiteljske usluge u domaćinstvu iznosi 32,52 eura po krevetu godišnje.

Paušalna godišnja turistička pristojba za osobe koje pružaju ugostiteljske usluge na obiteljskom poljoprivrednom gospodarstvu iznosi 18,58 eura po krevetu godišnje.

Paušalna godišnja turistička pristojba za osobe koje pružaju usluge smještaja u domaćinstvu u kampu i u objektu vrste kamp odmorište, odnosno kamp odmorišta – robinzonski smještaj iznosi 46,45 eura za svaku smještajnu jedinicu godišnje.

Paušalna godišnja turistička pristojba za osobe koje pružaju usluge smještaja na obiteljskom poljoprivrednom gospodarstvu u kampu i u objektu vrste kamp odmorište, odnosno kamp odmorišta – robinzonski smještaj iznosi 23,23 eura za svaku smještajnu jedinicu godišnje.

Članak 6.

Paušalna godišnja turistička pristojba koju plaća vlasnik kuće, apartmana ili stana za odmor za sebe i članove uže obitelji, na području općina iz članka 4. ove Odluke, iznosi kako slijedi: prvi član 7,96 eura, drugi član 7,96 eura, svaki sljedeći član uže obitelji 3,32 eura, godišnje za sve članove uže obitelji.

IV. ZAVRŠNE ODREDBE
Članak 7.

Ova Odluka objavit će se na mrežnim stranicama Koprivničko-križevačke županije do 31. siječnja 2027. godine.

Ova Odluka dostavit će se ministarstvu nadležnom za turizam, Hrvatskoj turističkoj zajednici, Turističkoj zajednici Koprivničko-križevačke županije kao i lokalnim turističkim zajednicama s područja Županije, a u svrhu objave na njihovim mrežnim stranicama.

Članak 8.

Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2028. godine.

ŽUPANIJSKA SKUPŠTINA
KOPRIVNIČKO-KRIŽEVAČKE ŽUPANIJE

KLASA: 334-02/26-01/1
URBROJ: 2137-04/09-26-8
Koprivnica, __________ 2026.
PREDSJEDNIK
      Ivan Pal
